Mati Kuusvere

Mati Kuusvere (sündinud 20. juulil 1970) on Eesti sõjaväelane, Kaitseliidu Alutaguse maleva pealik. 

Kuusvere oli alates 2011. aasta 1. juunist Kaitseliidu Jõgeva maleva pealiku kohusetäitja. Maleva senine pealik Janno Rosenberg andis maleva lipu 2011. aasta 27. mail üle Mati Kuusverele, kes sai malevapealiku kohusetäitjaks. Reedel vahetus Kaitseliidu Jõgeva maleva pealik. Vooremaa, 31. mai 2011, lk 3. Kaitseväe juhataja kinnitas oma käskkirjaga Mati Kuusvere malevapealikuks alates 2012. aasta 4. juunist. Kindel Tahe, nr 2 (50), 28. juuni 2012, lk 1. Varem on ta teeninud Jõgeva maleva staabiülema ja väljaõppeülemana. Mati Kuusvere sai Kaitseliidu Jõgeva maleva väljaõppeülemaks 2008. aasta 5. novembril. Kindel Tahe. 20. november 2008, lk 4.

Mati Kuusvere on lõpetanud Kaitseväe Ühendatud Õppeasutuste Kõrgema Sõjakooli keskastme kursuse, teeninud piirivalves, õhutõrjedivisjonis, Kaitseliidu Peastaabis ning välismissioonidel Kosovos, Liibanonis ja Iisraelis ÜRO sõjalise vaatlejana.  

President Lennart Meri andis Kuusverele oma käskkirjaga kaitseväe juhataja ettepanekul kapteni auastme 20. juunil 2001. Sõjaväeliste auastmete andmine. Vabariigi presidendi käskkiri, 20.06.2001. Avaldatud Riigi Teatajas 2001 Lisa, 76, 1030.

President Toomas Hendrik Ilves andis Kuusverele oma käskkirjaga kaitseväe juhataja ettepanekul majori auastme 2. veebruaril 2011. Sõjaväeliste auastmete andmine. Vabariigi presidendi käskkiri, 14.02.2011. Avaldatud Riigi Teatajas III, 18.02.2011, 1.

Viited

Kategooria:Kaitseliidu Jõgeva maleva pealikud
Kategooria:Kaitseliidu Alutaguse maleva pealikud
Kategooria:Sündinud 1970